  Анжелика Тихонова корреспондент 13-тӥ гудырикошконэ 15 часын Ижкарысь Н. А. Некрасов нимо лыдӟетъюртын (Вадим Сивков нимо урам, 158) егит удмурт гожъясьлэн Ольга Камашевалэн «Вай кидэ» кылбур бичетэныз тодматон ортчоз. Со сярысь кылбурчи ивортодэтъя «Удмуртия» агентстволэн корреспондентэзлы вераз. «Вай кидэ» - Ольга Камашевалэн нырысетӥ кылбур бичетэз, со 2021-тӥ арын потӥз. Отчы 35 кылбуръёсыз пыризы. Книга условно люкемын кык люкетлы. Нырысетӥяз люкетын инкуазьлы сӥзем кылбуръёс пыртэмын. Соос арлэн вакытъёсыныз тупало. Гужем, сӥзьыл, тол но тулыс. Котькуд ар вакытэз нырысь пумитасько, собере шумпотӥсько но келясько. Озьы ик сӥзьылэн, толалтэен но тулысэн Ольга Камашева, кылбурчи Нош кыкетӥ люкетаз яратон сярысь кылбуръёсыз пыризы. Озьы ик пӧлазы улонэз валаны тыршонэн, шуг-секытъёсын герӟаськем ужъёсыз но пумисько. Ужрадын Ольга Камашева но ӧтем куноос книгае пырем кылбуръёсты лыдӟозы. Озьы ик удмурт гожъясьёс но критикъёс Владимир Котков, Пётр Захаров, Анастасия Шумилова вераськозы. Со сяна, гожъясьлэн кылбуръёсызъя кырӟанъёсынызы Кирилл Кириллов, Мария Даниц но Анастасия Камашева шулдыртозы. Ивортодэтъя «Удмуртия» агентство ужрадысь меӵак возьматон нуоз. Тегъёс: Ижкар Литература Удмуртия удмуртъёс кылбурет  